অজিত প্রয়াণে শোতস্তব্ধ মহারাষ্ট্র! ৩ দিনের শোক ঘোষণা করল সরকার

ওয়েব ডেস্ক: বারামতির ভয়াবহ বিমান দুর্ঘটনায় (Baramati Plane Crash) প্রাণ হারালেন মহারাষ্ট্রের উপ-মুখ্যমন্ত্রী ও এনসিপি নেতা অজিত পাওয়ার (Ajit Pawar)। বুধবার সকালে অবতরণের সময় আচমকাই তাঁর বিমান ভেঙে পড়ে। এই মর্মান্তিক দুর্ঘটনায় অজিত পাওয়ার-সহ মোট ছয়জনের মৃত্যু হয়েছে বলে সরকারি সূত্রে জানা গিয়েছে। তাঁর মৃত্যুতে ইতিমধ্যে শোকের বার্তা এসেছে রাজনৈতিক মহল থেকে। এবার এই ঘটনার জন্য শোক ঘোষিত হল মহারাষ্ট্রজুড়ে (Mourn In Maharashtra)।

অজিত পাওয়ারের মৃত্যুর পর রাজ্য সরকার মহারাষ্ট্র জুড়ে তিন দিনের শোক ঘোষণা করেছে। মুখ্যমন্ত্রী দেবেন্দ্র ফড়নবিশ (Devendra Fadnavis) গভীর শোকপ্রকাশ করে বলেন, “রাজ্যজুড়ে শোকের আবহ তৈরি হয়েছে। অজিত পাওয়ারের মতো একজন নেতাকে হারানো অপূরণীয় ক্ষতি। ব্যক্তিগত জীবনেও তিনি আমার ঘনিষ্ঠ বন্ধু ছিলেন। আমরা একসঙ্গে বহু চ্যালেঞ্জের মুখোমুখি হয়েছি। তাঁর মৃত্যু রাজনীতির পাশাপাশি ব্যক্তিগত স্তরেও আমার জন্য গভীর আঘাত।”

আরও পড়ুন: বারামতি বিপর্যয়ে শোকপ্রকাশ প্রধানমন্ত্রীর! কী বললেন নরেন্দ্র মোদি?

এদিকে বারামতি বিমান দুর্ঘটনার পর শোকপ্রকাশ করেছেন রাষ্ট্রপতি দ্রৌপদী মুর্মু, প্রধানমন্ত্রী নরেন্দ্র মোদি, কেন্দ্রীয় স্বরাষ্ট্রমন্ত্রী অমিত শাহম প্রতিরক্ষামন্ত্রী রাজনাথ সিংরা। বিরোধী শিবির থেকেও কংগ্রেস নেতা রাহুল গান্ধী ও প্রিয়াঙ্কা গান্ধী সমবেদনা জানিয়েছেন। পাশাপাশি পশ্চিমবঙ্গের মুখ্যমন্ত্রী মমতা বন্দ্যোপাধ্যায়, অন্ধ্রপ্রদেশের মুখ্যমন্ত্রী চন্দ্রবাবু নাইডু, উত্তরপ্রদেশের মুখ্যমন্ত্রী যোগী আদিত্যনাথ-সহ বিভিন্ন রাজ্যের মুখ্যমন্ত্রী ও রাজনৈতিক নেতারাও শোকবার্তা পাঠিয়েছেন।

দেখুন আরও খবর: